|  |  |
| --- | --- |
|  |  |
| Faktaark: Covid-19-kompensationsordninger under Erhvervsministeriet | 24. august 2020Jnr 13. januar 2021 |

De generelle kompensationsordninger blev genindført ved aftaler med et bredt flertal af Folketingets partier hhv. arbejdsmarkedets parter den 10. december 2020 og er gældende fra og med den 9. december 2020 og indtil de skærpede restriktioner ophører den 7. februar 2021. Det bemærkes, at rammerne for forlængelsen af lønkompensationsordningen efter 17. januar vil blive forhandlet med arbejdsmarkedets parter den 14. januar 2021.

*Faste omkostninger*

Den generelle kompensationsordning for faste omkostninger og selvstændige blev genindført den 10. december 2020 af regeringen og et bredt flertal af Folketingets partier.

* Alle virksomheder har adgang til den generelle kompensationsordning for faste omkostninger, hvis de har en omsætningsnedgang på minimum 30 pct. i restriktionsperioden i forhold til en referenceperiode, der i udgangspunktet udgør den tilsvarende periode sidste år.
* Virksomheder, der er tvangslukket og ingen omsætning har i restriktionsperioden, kan få dækket 100 pct. af deres faste omkostninger.

*Lønkompensationsordningen*

Lønkompensationsordningen blev genindført som generel ordning med trepartsaftalen af den 10. december 2020.

* Virksomheder kan hjemsende medarbejdere med lønkompensation, hvis de står overfor at afskedige minimum 30 pct. af medarbejderstaben eller mere end 50 ansatte.
* Der kan søges kompensation for hele virksomheden (CVR-nummer) *eller* for selvstændige enheder (p-numre).
* Der kan i ordningen opnås lønkompensation for 75 pct. af lønnen for funktionærer og 90 pct. af lønnen for ikke-funktionærer, dog maksimalt 30.000 kr. pr. måned.

*Selvstændigordningen*

* Der kan opnås kompensation via selvstændigordningen, hvis man har et forventet omsætningstab på minimum 30 pct.
* Der kan kompenseres 90 pct. af omsætningstabet, dog maks. 23.000 kr. pr. måned. Hvis man er tvangslukket og ikke har omsætning, kan man få 100 pct. i kompensation, dog maks. 23.000 kr. pr. måned.

*Freelancere med B-indkomst*

* Der kan opnås kompensation via ordningen for freelancere med B-indkomst, hvis man har et forventet B-indkomsttab på minimum 30 pct.
* Der kan kompenseres 90 pct. af B-indkomsttabet, dog maks. 23.000 kr. pr. måned.

*Freelancere med både A- og B-indkomst (kombinatører)*

* Der kan opnås kompensation via ordningen for freelancere med både A- og B-indkomst, hvis man har et forventet A- og B-indkomsttab på minimum 30 pct.
* Der kan kompenseres 90 pct. af A- og B-indkomsttabet, dog maks. 20.000 kr. pr. måned.

*Sæsonafhængige selvstændige mv.*

* Der kan opnås kompensation via ordningen for sæsonafhængige selvstændige mv. i december 2020, hvis man har et forventet omsætnings- eller indkomsttab på minimum 50 pct.
* Ordningen omfatter sæsonafhængige selvstændige mv. med en gennemsnitlig omsætning eller indkomst i referenceperioden, som er minimum 50 pct. højere end den gennemsnitlige månedlige omsætning eller indkomst i referenceåret.
* Der kan kompenseres 90 pct. af omsætnings- eller indkomsttabet, dog maks. 37.000 kr. pr. måned.

*Arrangørordningen*

* Som arrangør kan man søge om kompensation, hvis man har været hovedansvarlig for planlægningen af ét eller flere arrangementer, der skulle have været afholdt i Danmark i perioden fra den 6. marts til og med den 31. december 2020.

**Tabel 1:** Oversigt over kompensationsordningerne under Erhvervsministeriet

|  |  |  |
| --- | --- | --- |
| **Kompensationsordning** | **Behandlede ansøgninger** | **Udbetalt beløb** |
| Faste omkostninger | 33.390 | 7,7 mia. kr.  |
| Lønkompensation | 67.174 | 12,8 mia. kr.  |
| Selvstændige | 116.920 | 6,0 mia. kr.  |
| Freelancere med B-indkomst | 3611 | 92,2 mio. kr.  |
| Freelancere med A og B-indkomst (kombinatører) | 597 | 10,1 mio. kr.  |
| Sæsonafhængige selvstændige mv. (sommer) | 218 | 9,2 mio. kr.  |
| Arrangørordningen | 389 | 216,8 mio. kr.  |

 **Note**: Der er tale om unikke ansøgninger. Kilde: [www.ERST.dk](http://www.ERST.dk)